**তানভি ব্যাস** (হিন্দি: तन्वी व्यास, গুজরাটি: તન્વી વ્યાસ; জন্ম: ৩০ সেপ্টেম্বর ১৯৮৫) একজন ভারতীয় মডেল এবং অভিনেত্রী, যিনি ২০১২ সালের তামিল চলচ্চিত্র *এপ্পাদি মনসুক্কুল ভান্থাই*-এর মাধ্যমে অভিনয়ে আত্মপ্রকাশ করেছিলেন। তার আগে তিনি একজন গ্রাফিক্স ডিজাইনার ছিলেন এবং পরে মুম্বইয়ে ফেমিনা মিস ইন্ডিয়া আর্থ ২০০৮-এর মুকুট জিতেছিলেন।

জীবনী
-----

তানভি গুজরাতের সাংস্কৃতিক রাজধানী বড়োদরায় একটি হিন্দু ব্রাহ্মণ পরিবারে জন্মগ্রহণ করেছিলেন। তার বাবা ডা. জে.কে. ব্যাস এবং মা বিজয়া ব্যাস। তিনি চিকিৎসক দম্পতির একমাত্র কন্যা। তিনি বড়োদরায় যীশু এবং মেরি কনভেন্টে তার বিদ্যালয়ের পড়াশোনা সম্পন্ন করেছিলেন। তিনি ১৯৯৯ সালে বড়োদরার মহারাজা সায়াজিরাও বিশ্ববিদ্যালয় থেকে থেকে গ্রাফিক ডিজাইনের ডিগ্রি অর্জন করেছিলেন।

একটি ছোট শহরের মেয়ে হয়েও কোনো আনুষ্ঠানিক প্রশিক্ষণের নিয়ে তিনি ভারতের সুন্দরী প্রতিযোগিতা ফেমিনা মিস ইন্ডিয়া এবং ২০০৮ সালের ফেমিনা মিস ইন্ডিয়া আর্থের মুকুট অর্জন করেছিলেন। তারপরে তিনি ফিলিপাইনের ম্যানিলায় অনুষ্ঠিত মিস আর্থ ২০০৮-এর সুন্দরী প্রতিযোগিতায় ভারতের প্রতিনিধিত্ব করতে গিয়েছিলেন।

মডেলিং ক্যারিয়ার
-----------------

২০০৮ সালে মিস ইন্ডিয়া শিরোপা জয়ের পরে তানভি ডিজাইনার রিতু কুমার (দুবাই ফ্যাশন উইক, কৌচার উইক), নীতা লুলা (গীতাঞ্জলি লাইফস্টাইল ব্রাইডাল কৌচার), দিগ্বিজয় সিং (লাকমে ইন্ডিয়া ফ্যাশন উইক), কৃষ্ণা মেহতা (গীতাঞ্জলি লাইফস্টাইল), ল্যাকোন হেমন্তের (কলম্বো) সাথে শো-স্টপার হিসাবে কাজ করেছিলেন। তিনি এয়ার উইক, জেপি সিমেন্ট, কোলগেট, বানজারা ফেয়ারনেস, ক্লিয়ারট্রিপ ডটকম, শ্রী লক্ষ্মী গহনা, ক্যান্ট ওয়াটার পিউরিফায়ার, ক্যানভেরা ছবির অ্যালবামের জন্য ভারতের উত্তর ও দক্ষিণে কয়েকটি বিজ্ঞাপনে কাজ করেছিলেন।

এছাড়াও তিনি সাফী, এয়ার ইন্ডিয়া, হিরো সাইকেল, প্যান্টালুনস, বিবেক ওবেরয়ের সাথে ডোনার, আরএমকেভি সিল্ক শাড়ির মুদ্রিত বিজ্ঞাপনে হাজির হয়েছিলেন।

চলচ্চিত্র ক্যারিয়ার
--------------------

তানভি ২০১২ সালে তামিল চলচ্চিত্র *এপ্পাদি মনসুক্কুল ভান্থাই* এর মাধ্যমে চলচ্চিত্রে অভিষিক্ত হয়েছিলেন।

পরে তিনি *নেনেম… চিন্না পিলানা?* চলচ্চিত্রে স্বপ্নার ভূমিকায় অভিনয় করেছিলেন।

চলচ্চিত্রের তালিকা
------------------

| বছর | চলচ্চিত্র | ভূমিকা | ভাষা | মন্তব্য |
| --- | --- | --- | --- | --- |
| ২০১৬ | *অ্যা স্ক্যান্ডাল* | আনশু | হিন্দি |  |
| ২০১৩ | *নেনেম… চিন্না পিলানা?* | স্বপ্না | তেলুগু |  |
| ২০১২ | *এপ্পাদি মনসুক্কুল ভান্থাই* | মিত্রা | তামিল |  |
|

তথ্যসূত্র
---------

1. ↑  "Vadodara’s Tanvi Vyas is Femina Miss India Earth" *Desh Gujarat*. 2008-04-11. Retrieved 2010-12-12.
2. ↑  Prabhakar, Jyothi (2008-12-04). "Earthy beauty". *The Times of India*. Retrieved 2010-12-12.
3. ↑  "Tanvi Vyas is Focussed on Bollywood". *Internet Movie Database*. 2010-02-03. Retrieved 2010-12-12.
4. ↑ . *Oneindia*. Retrieved 2010-12-12.
5. 1 2  "P Sunil Kumar Reddy changes his film's title"। 123telugu.com। ১৪ এপ্রিল ২০১৩। সংগ্রহের তারিখ ১৪ এপ্রিল ২০১৩।
6. ↑  Chowdhary, Y. Sunita (৮ আগস্ট ২০১৩)। "Lucky TANVI"। *The Hindu*। সংগ্রহের তারিখ ২০১৩-০৮-০৮।

বহিঃসংযোগ
---------

* ফেসবুকে তানভি ব্যাস উইকিউপাত্তে এটি সম্পাদনা করুন
* ইন্টারনেট মুভি ডেটাবেজে তানভি ব্যাস উইকিউপাত্তে এটি সম্পাদনা করুন (ইংরেজি)
* মিস ইন্ডিয়া - অফিসিয়াল ওয়েবসাইট  ওয়েব্যাক মেশিনে আর্কাইভকৃত ১৫ মে ২০১৩ তারিখে
* মিস ইন্ডিয়া - প্রোফাইল  ওয়েব্যাক মেশিনে আর্কাইভকৃত ৩০ মার্চ ২০১২ তারিখে
* বলি গ্যালারীতে তানভী ব্যাস

| পুরস্কার ও স্বীকৃতি |
| --- |
|
| পূর্বসূরীপূজা চিতগোপকার | **মিস আর্থ ইন্ডিয়া**২০০৮ | উত্তরসূরীশ্রিয়া কিশোর |
|